الحمد لله والصلاة والسلام على رسول الله صلى الله عليه وسلم هنحكي قصة سيدنا سلمان ويا رب ما تقطع طيب سيدنا سلمان الفارسي وهو من بلاد فارس. وقصتنا معه هي بس قصة اسلامه
لانها طويلة قوي والوقت مش هيسمح يعني وان كان له احداس تانية بعد اسلامه مع النبي صلى الله عليه وسلم وبعد حتى وفاة النبي صلى الله عليه وسلم هو اللي بيحكي قصة اسلامه بنفسه تعالوا نسمعها
هو معنى واحد هندور معه وهنعيش معه مع سيدنا سلمان بازن الله هو بيحدس وبيقول انا كنت رجل من فارس ومن قرية كان ابوه هو الدهقان. دهقان يعني ايه يا جماعة؟ يعني هو يعني الشيخ بتاع القرية بس الدهقان ده مش زي الشيخ اللي عندنا. الدهقان ده دول كانوا مجوس
بيعبدوا النار ده الراجل اللي مسئول عن انه النار تفضل مولعة ابوه كان متدين يعني وهو يعني ايه الكل في الكل في الدين قال وكنت احب خلق الله اليه ابويا ابويا ده كان بيحبني قوي
فلم يزل به حبه اياي حتى حبسني في بيته يعني هو خاف عليه جدا. فقام حابسه في البيت. بيحبه جدا وخلاه ملازم للنار. يعني ما هو بقى بيشغله بقى معه بقى
قال ايه وآآ يعني اجهدت في الماجوسية يعني ايه وجدت في المجوسية؟ يعني هو انا كانت شغلتي ان النار عارفين الخبو؟ ان هي ما تخبوش كلما خبت ربنا يقول كده. فبيقول انا تعبت انا كنت بتعب معه
الموضوع ده عشان النار تفضل عزيمة كده هو بيقول انه كان عندنا ضيعة ضايعة يعني ارض يا جماعة فقال انه ابويا انشغل فيها آآ انشغل انشغل عنها. فقال له اطلع للضيعة
واعمل لي واحد اتنين تلاتة طلب منه حاجة. فخرج اريد الضيعة وهو معدي ورايح الارض دي قال مررت بكنيسة من كنائس الانصار. النصارى يعني فسمعت اصواتهم فيها وهم يصلون معدي لقى كنيسة واصوات واجراس
وبيقولوا انا مش فاهم ده ايه انا ما اعرفش ابويا طول عمره حابسني انا مش فاهم بس الصوت شدني فلما رأيتهم قرب منهم وبص لهم قال اعجبني صلاتهم ورغبت في امرهم انا عاجبني اللي هم بيعملوه ده انا عايش مع النار وعمالة اتحرق وعمالة تشوي ونار نار لقيتنا
واقفة بتتعبد وفي خشوع فقال هذا والله خير من الدين الذي نحن فيه فوالله ما تركتهم حتى غربت الشمس. قاعد معهم طول اليوم وتركت الضيعة واسألهم سؤال واضح اين اصل هذا الدين؟ انتم انتم اصلكم منين؟ الموضوع نزل فين؟ ايه اوله؟ قالوا في الشام
عمل ايه بقى؟ فرجع لباباه فقال له انت كنت فين ؟ فقال له يا بابا انا رحت ولقيت ناس وفي كنيسة وعجبني الموضوع هو فاكر بقى ان باباه يعني ايه
آآ يعني يعني هيستقبله بطريقة كويسة قال له اي بني ليس في ذلك الدين خير دينك ودين ابائك خير منه. قال له والله انه خير من ديننا فخافني فجعل في رجلي قيدا ثم حبسني في بيته
فيعني رد فعل باباه زي ما انتم شايفين كده انبعت لهم جواب وقال لهم لو فيه يا جماعة حد يعني جاي نسعى جايين عندكم تجار ولا اي حاجة من الشام
قولوا لي يعني انا ههرب معهم وهارجع هاروح معهم الشام دي. وبالفعل قالوا له وبالفعل فك الحديد وراح هرب معهم وراح الشام ولما وصل الشام قال لهم سألهم سؤال واضح. من افضل اهل هذا الدين؟ مين الشيخ اللي هنا يا جماعة؟ ما هو متعود برضو ان هو ايه مع الدين بيروح للي ماسك
الدنيا وللكبير. مين هيعلمني؟ مين هيحتويني فقالوا له الاسقف اللي في الكنيسة فراح له وقال له انا رغبت في هذا الدين وعايز ابقى معك وهخدمك واتعلم منك واصلي معك فقال سيدنا سلمان حاجة عجيبة اوي. دخلت معه وعشت معه. فكان رجل سوء
يأمرهم بالصدقة ويرغبهم فيها. فاذا جمعوه اليها منها اكتنزه لنفسه. ولم يعطي المساكين لحد ما جمع دهب وورق كتير فضة كتير قال ابغضته بغضا شديدا لما رأيته يصنع ثم مات
فاجتمعت اليه النصارى ليدفنوه فقلت لهم انه كان رجل سوء وقالوا له انت عرفت منين؟ راح دلهم على الكنز اللي هو بيخبيه لنفسه قالوا والله لا ندفنه ابدا فصلبوه ورجموه بالحجارة
وجابوا حد تاني مكانه فسيدنا سلمان عمل ايه قال ما رأيت رجلا لا يصلي الخمس ارى انه افضل منه ازهد في الدنيا ولا ارغب في الاخرة يعني انا ما شفتش حد زيه
بس في الزهد والعبادة ويقول انا حبيته اوي فلما حضرته الوفاة يعني يعني الاسقف التاني ده خلاص بيموت فقال له سيدنا سلمان يا فلان اني كنت معك وحبيتك وصيني اؤمرني
قل لي قل لي اروح فين اروح لمين يعني انا احتاج حد يوجهني ويفضل يعلمني في الدين. اروح لمين الراجل قال له انا ما اعرفش يعني كل الناس بدلوا وتركهم
كل الناس عكوا في الدين الا واحد بالموصل. الموصل دي في العراق خلي بالكم هو كان في اصفهان يعني في ايران وراح للشام وبعد كده طلع على العراق قال له رح لفلان انصحك به
ولما مات راح راح للراجل بتاع الموصل ده وقال له فلان اللي في الشام صاحبك قال لي وصاني عليك. قال لي قال لي قال لي قال لي ابقى عندك. اقيم عندك
قعد عنده فترة لحد ما برضو تعب وقرب يموت وقال له نفس الحاجة قال له قل لي اروح لمين فقال له انا ما اعرفش غير واحد نصيبين. يعني هو قال له نفس الكلام ده. قال له
انا اعرف واحد هنا وده قال له انا اعرف واحد هنا دي في تركيا المصيبين دي في تركيا فالحق به مات وراح له ولقاه وقال له انا جاي لك من عند فلان اللي من الموصل
انا هقعد معك قعد معه لحد ما برضو قرب يموت شكله بيروح لهم وهم رجالة كبار شيوخ كبار فقال له نفس الكلام وصيني انا ليه بحكي كل ده؟ بقول انه راح لشيوخ وخلاص. لازم تشوف الرحلة
لازم تشوف الرحلة آآ قال له انا ما اعرفش غير واحد في عمورية ودي برضو حاليا في تركيا قال له اطلع عليه وروح عنده واقعد معه فاقمت على مع رجل على هدى اصحابه وامرهم زيه زيهم. واكتسبت معه. اه يعني بدأت بقى ان انا اشتغل ولقيت نفسي باكسب معه. حتى كانت
وغنيمة بقى معي فلوس فلما جه يموت تاني وقال له من الاول بقى ايه انا وصاني فلان بك انا رحتش اه وبعد كده رحت هنا الموصل وبعد كده رحت نسيبين وبعد كده جيت لك عمورية
كله يروح لمين قال له انا ما اعرفش حد على الدين اللي انا عليه على الدين الحق. كله حرف وكله غير وبيعبده بقى عيسى وبيعبده امه انا ما اعرفش حد
بعد كده قال له حاجة عجيبة اوي قال له لكنه قد اظلك زمان نبي انت اظلك انت جاي عليك زمن النبي. فيه نبي هيخرج دلوقتي قال مبعوث بدين ابراهيم. دين التوحيد اللي هو جاء لنا من اول من اول واحد ربنا بعثه لحد النهاردة هو جاي بنفس الرسالة
يخرج بارض العرب اه قال له هتلاقيه بقى في الحتة بتاعة العرب دي مهاجرا الى ارض بين حرتين بينهما نخل بها علامات يعني في الاول وصف له المكان قال له اهو اصل هو شيخ وبيدرس
هي هو ده الوصف اللي عندنا ان هو هيخرج في ارض العرب ويهاجر لارض اللي فيها نخل. قصده المدينة شوفوا يا جماعة عندهم الدنيا واضحة ازاي يعني به علامات يعني احنا احنا احنا كدين آآ نصراني احنا احنا كدين الاسلام اللي هو احنا عليه اتباع عيسى احنا عارفين ان هو نبي جاي
جاي فين وعارفين العلامات اللي نميزه بها. كل ده متقال لنا قال له يأكل الهدية ولا يأكل الصدقة اللبين كتفيه خاتم النبوة قال له فان استطعت ان تلحق به فافعل. رح دور عليه
فمكثت بعمورية لحد ما مات وبعد كده لقى تجار هو بيدور هو يا جماعة رايح لارض العرب. تاخدوني معكم ارض العرب واديكم بقراتي وغنيمتي دي خدوني بس. قالوا له ماشي
فعملوا حاجة غريبة قوي فاسروه وخطفوه وبعد كده باعوه كانه عبد باعوه كانه عبد لرجل من اليهود عارفين اليهود دول عايشين فين ولا مش عارفين اليهود كانوا فين يا جماعة؟
مين يكتب ويقول لنا مين مصحصح ومركز النبي صلى الله عليه وسلم هيهاجر المدينة المدينة اللي فيها اليهود قال فمكثت عندهما كالي ورأيت النخل وقعد يقول يا رب تكون هي دي البلد اللي قاصده عليها
بيقول فبينما انا عنده بقى في وقت من الاوقات وانا عنده جا له ابن عمه يهودي وابن عمه اليهودي فبعني لابن عمه فبيقول كده. بيقول ابن عمه ده كان من قبيلة اسمها بني قريزة
احتملني الى المدينة. يعني الاولية ما كانتش المدينة انما كان فيها نخل برضه فقام واخدني المدينة فوالله ما هو الى ان رأيتها فعرفتها. يعني اول بقى ما دخلت ولقيت الحرتين ولقيت الجبال خلاص هي
عرفت انه هي دي عرفت انه هي دي فبعد كده قال ايه؟ انا قاعد فيها بس نبيه ده لسه ما جاش. وانا مشغول في الرق انا اصلا عبد. خلاص انا رحت واشتريت اتبعت واشتريت وانا قاعد عبد
وبعد كده هاجر النبي صلى الله عليه وسلم للمدينة بيقول انا فين بقى ؟ انا دلوقتي حالا مشهد وبصوا المشهد ده قال انا في رأس عذق لسيدي عذق يعني هو واقف في نخلة فوق
خلاص بتاعة سيده وباشتغل في النخلة وسيدي جالس تحت وجاء له قريبه وهم قاعدين سامعه وبيتكلم مع ريبو وهو فوق وبيقول لهم بيقول له انهم لمجتمعون على رجل قدم عليهم من مكة يزعمون انه نبي
هو بيقول فلما سمعتها اخذتني العرواء. يعني انا يعني انا بدأت اتهز حتى ظننت انني ساسقط على سيدي ونزلت عن النخلة وبدأ يمسك ابن عمه يقول له قل تاني معلش بتقول ايه انت قلت في نبي جاي انت قلت فسيده ده عبد اصلا ده بيتكلم كده ليه؟ هو مين ده اصلا؟ قام ضاربه
قال له انت ما لك انت رح اشتغل انا بس عايز اتأكد رح اشتغل وانت ساكت ما تتكلمش سيدنا سلمان عايزك تتخيل مشاعره فبيقول انا انا بقى ايه قمت قمت واخد شوية ايه شوية تمر من اللي عندي دول
وقمت رايح عليه لما قالوا لي هو قاعد في قباء. النبي صلى الله عليه وسلم اول ما هاجر المدينة راح قباء اللي هي اللي هي في حدود المدينة فدخلت عليه
اول لقاء بين سيدنا سلمان والنبي صلى الله عليه وسلم فقلت له شوفوا قال له ايه بقى انه قد بلغني انك رجل صالح ومعك اصحاب لك غرباء ذو حاجة. المهاجرين يعني
انا سمعت انك راجل كويس ومعك ناس غريبة وجايين وتعبانين. فقال له هذا شيء كان عندي للصدقة فاكرين العلامات قال له ايه في العلامات؟ قال له يقبل الهدية ولا يأكل
الصدقة يأكل الهدية ولا يأكل الصدقة. قال له انا معي شوية صدقة ورأيتكم احق بها من غيركم. خدوا خدوا يختبر بيطلع العلامات فلما راح للنبي صلى الله عليه وسلم فالنبي صلى الله عليه وسلم عمل ايه ؟ قال لاصحابه كلوا وامسك يده فلم يأكلوا
وقال هذه واحدة. ادي واحدة اهي بس لسه عايز اتأكد راح مشي وجاله بعد كده قالوا ان لقيتك ما بتاكلش معهم. خد دي هدية مني. هذه هدية اكرمتك بها. فاكل رسول الله صلى الله عليه وسلم فقال ادي التانية
تضلوا خاتم النبوة. خاتم النبوة ده يا جماعة عشان تفهموا ده عبارة عن ايه ده عبارة عن حتة عارفين لما يبقى فيه جلدة كده صغيرة كده حاجة صغيرة قد زي العدسة كده لما تبقى طالعة لواحد حتة جلدة ويبقى طالع منها شعر صغير
ايوة ده خطأ منه وهو بس مكانه فين بقى ؟ شايفين القلب ورا يعني هي في ورا شمال هو كده النبي صلى الله عليه وسلم كان عنده في ضهره حتة جلدة كده صغيرة طالعة وفيه شوية شعر منها. هو ده ده اسمه خاتم النبوة
فهو بدأ يقول له انا عايز اشوف الخاتم ده عايز ادور على العلامة التالتة فكان فيه جنازة وقال ايه انه النبي صلى الله عليه وسلم تبع جنازة رجل من اصحابه عليه شملتان وهو جالس. فسلمت عليه ثم استدرت
مسلم عليه وقعد يلف له كده انا عايز اشوف الخاتم ده النبي صلى الله عليه وسلم شافه فعرف انه عايز يتثبت من الخاتم النبي صلى الله عليه وسلم شال الشملة دي القى الرداء
نظرت الى الخاتم فعرفته فانكببت عليه اقبله وابكي فانكببت عليه اقبله وابكي لحزة الانفجار دي وقال النبي رسول الله صلى الله عليه وسلم تحول يعني تعال هو من وراه نط عليه من ورا
مصدق انه اخيرا لقاه هنحكي قصة كبيرة قوي قصة طويلة اوي قال له تعال في ايه ما لك؟ طب هاحكي له كل اللي احنا سمعناه ده طب هاحكي له كل اللي احنا سمعناه ده
وبعد كده النبي صلى الله عليه وسلم في خلاصة لان الحتة دي مش عايز اتوسع فيها بدأ ان هو يروح لليهودي ويشتريه منه ويشتري منه بطمن وهنزرع لك والنخل هيطلع وهتاخد اللي هيطلع من النخل وده هيبقى تمنه. والنبي صلى الله عليه وسلم دعا الصحابة وخلاهم يساعدوا سيدنا سلمان وهو بنفسه جه
حط النخل معه كل ده عشان سلمان ايه يفدى ويباع خلاص ويبقى حر حتى سيدنا سلمان غاب عن بدر لانه كان لسة كان لسه في الرق وغاب عن بدر آآ انما البقالة فشهدت مع النبي صلى الله عليه وسلم
آآ الخندق ولم ثم لم يفتني معه مشهد بعد ما اعتق يعني غاب عن بدر واحد عشان هو لسه كان في الرقة يعني قصة عجيبة عجيبة عجيبة القصة فيلم. القصة
يعني هو ايه اصلا يعني احنا عايزين نتعلم ايه؟ بصوا يا جماعة في في معنى اساسي وفيه شوية دروس ناخد الدروس الاول الدروس الاول ان سيدنا سلمان ودي وده ودي وده معنى فكري مهم لازم تبقى فاهمه. عايز توصل لربنا لازم يبقى لك شيخ
عايز توصل لربنا لازم يبقى لك حد سبقك في الدين تتعلم منه. سيدنا سلمان ما سكتش كل ما واحد يموت يقول له رح لمين لازم يروح لواحد اعلم منه احكم منه اكبر منه اكثر خبرة منه سابق شايف
عشان يعلموا الدين ويعلموا الحياة لان هي ماشية كده في الدين يا جماعة لازم يبقى عندك صحاب متدينين اكتر منك لازم يبقى عندك معلمات. لازم يبقى عندك شيوخ. لازم يبقى عندك
اه ناس فاهمة في الدين اكتر منك. ليه؟ مش بس عشان الفقه. عشان اصلا الدين نفسه يتعاش ازاي يا جماعة؟ لازم ده تسأل عليه لازم ده تتعلمه يعلمك يفهمك يفهمك علاقة الدين بالجواز وعلاقة الدين بالشغل
علاقة الدين بالحياة والتربية وازاي بتوبوا يا جماعة وازاي بتستقيموا وازاي اتصرف مع شهوتي واشوف الحياة ازاي؟ وازاي اتعامل مع الاجابات دي هتجيبها منين هي دي هي دي لازم عندك صحبة
الصحبة دي ممكن يبقى فيه شيخ شيخ معروف قوي ومشهور قوي انت بس بتسمع له. ممكن يبقى فيه دعاة انت بتحتك بهم من بعيد لبعيد ممكن يبقى فيه نفهم بس تنوع الناس. انت مش كل الناس يعني مسلا سيبكم مني انا بس يعني علاقتكم بي. هي ممكن تبقى هي دي علاقتنا ببعض. كويس
في حد تاني ممكن يبقى مش مشهور عادي. واصلا احسن مني. بس علاقتك به اقوى بتكلمه اكتر بتشوفه اكتر في واحد ممكن يبقى صاحبك اللي ملتزم معك ما ينفعش يبقى اللي حواليك بقى مش موجودين لازم كل ده يبقى موجود
لازم فيه الشيخ المشهور اللي اسمع عنه آآ الشيخ الكبير اللي بسمع له الداعية الصغير اللي بحبه. الداعية الصغير طبعا على مستوى الرجالة والستات ممكن تبقى واحدة معلمة محفزة. اللي بتواصل
وعندي نمرتها وممكن اسألها الاخوة الاخوة اللي سابقيني في الطريق الاخوات الملتزمين الاكبر مني اختي الكبيرة في الدين الاخوة او الصحاب اللي زيي بقى واحنا كلنا مع بعض بنايه بنهبد مع بعض وزي بعض. وممكن كمان يبقى فيه اللي اقل مني اللي انا سبقتهم بشوية. كل دي منزومة لازم تبقى عندك
كل دول لازم تبقى ناس حواليك انت مش مش هتعرف تعيش الدين لوحدك مش هتعرف تفهمه لوحدك ده بيعينك على انه آآ يلا نحفظ قرآن مع بعض. ده بيعينك على انه يعلمك شوية حاجات. ده بتسأله في مسائل شخصية. ده بتاخد منه فتوى. ده بتسمع منه كلام
زي اللي احنا بنقوله دلوقتي لازم كل دول يبقوا في حياتك المعنى ده اساسي انا مش بتكلم عن الشيخ اللي بتسأله في الفقه. ازاي؟ انا بتكلم على حياتك لست مليانة من انواع الناس دي
على كل المستويات اللي انا قلتها وكل ما يكتروا كل ما يبقى اعظم رهيب جميل مهم جدا جدا وجود الناس دي باختلاف درجاتهم وعلاقتك بهم ده مع بعض تمام فانا مش بتكلم على قل لي لستة شيوخ اسمع لها. ده انت كده كل ده واقف في مرحلة واحدة بس
يعني احمد عامر وشريف علي والشيخ الغليظ والشيخ حازم شومان ودكتور احمد كل دول انت جاي في مرحلة الدعاة اللي بتسمعوه جديد فين المرحلة التانية اللي هي مين ؟ اللي هي الاخوة اخوة اخوة مش مش دعاة مشهورين. واحد ملتزم من الاخر كده التزم قبليها بخمس سنين. فين ده في حياتك؟
ما عندكش غير واعي لا انت ده لازم يبقى كتير اوي دول الناس اللي بقول لك ايه يا فلان عايز استشيرك في حاجة. اصلا عارفك وعارف شخصيتك اصل في ناس ايه فاكرة انه لازم يبقى آآ
احمد عامر ده هو الشخص ده. يا عم احمد عامر ده مش متاح وانت مش هتشوفه غير مرة بالصدفة في الدرس خلاص ده حجمه في حياتك في واحد تاني لازم يبقى موجود بحجم اكبر
واحد تالت لازم اقول بحجم اكبر واكبر. فيه واحد يا جماعة اللي هو ايه احنا مع بعض كل يوم بنطبق الالتزام معه وده اللي احنا في نفس المرحلة مسلا الناس دي فين في حياتك؟ لازم تبقى موجودة. ده اللي سيدنا سلمان بيعلمه لنا
تاني حاجة هتتعلمها ودي كلها لسه دروس فرعية لسه ما قلناش الدرس الاساسي تاني حاجة سيدنا سلمان اول ما خبط خبط في واحد وحش قال انه رجل سوء كان بيدحك على الناس ويسرق فلوس ويكنزها ويضحك عليهم ويقول لهم انا اديتها للفقرا
سيدنا سلمان كان ممكن هنا يقول ايه يا عم الدين ده ؟ بص بص الناس بتوع الدين عاملين ازاي دي من دي من الحاجات اللي الشيطان بيستخدمها. في ناس فاهمة الدين غلط
وفي ناس بتتاجر بالدين يعني في ناس قاصدة بتستخدم الدين وسيلة عشان توصل للدنيا والحكم والسلطة والفلوس زي ما الراجل ده عمل. ومش فارق معها الدين وفي ناس بتحب الدين بس فهماه غلط تماما وبتعك تماما
الناس دي موجودة في الحياة فييجي واحد يشوفها فالشيطان يقول له ده هو الدين ونفسه نفسه اللي عايزة تهرب اصلا تتحجج بالناس دي. وتقول لك اهو يا عم الدين. لا يا عم انا كده احسن
انت كده بتحور لان ده مش الدين. الدين اهو الدين كامل وواضح وسليم وما فيهوش نقطة وحشة ده طبقه غلط طب انا المفروض اعمل ايه؟ المفروض ان انا ده ما بقاش موافق عليه
واروح انا اطبق الدين برضه عادي ده اللي سيدنا سليمان عمله. فصل الدين عن اللي بيطبقوه غلط في ناس بتضحك على نفسها وتربطهم ببعض عشان تقول لك اديني اهو. لأ هو ده مش الدين
لو انت شفت احمد عامر ده ربنا يعافينا. لو انت شفت اي حد خلينا نقول انا بس بكرة طالع اه اه انصر مسلا او اتكلم على حد انا مش عايز اقولها عشان ما اقدرش حتى
تخيل الفكرة. لو لقيتني بعك بعك في الدين بتكلم واحد بيتكلم بطريقة بلاش انا. واحد اتكلم بطريقة غلط. حلل حاجة حرام. آآ آآ تخاذل في نصرة الدين ايه علاقة ده بالدين
ايه علاقة ده بان انت ما تصليش؟ ايه علاقة ده بان انت ما تلبسيش حجاب ما لهاش علاقة. واضح ان هي شماعة نفسي بتستغلها عشان تهرب من الدين صح كده؟ سيدنا سلمان كان واعي لده
ده مش الدين لو كل الشيوخ اللي في الارض وكل الدعاة اللي في الارض وكل علماء وربنا يحفزهم لو كلهم لو كلهم بكرة طلعوا باعوا الدين انا هفضل مع الدين برضو
فهي حاجة من الاتنين المتعلق كنت بالشخص مش بالدين فلما الشخص وقع انت وقعت يا اما انت نفسك او مش انت ان شاء الله نفسك مستنية نفسك مستنية حجة عشان تقول للدين لا لا لا ابعد عني
وهي بتحور هي عادي جدا تطبق الدين ولو فيه نمازج بايزة ولا ايه يعني البسي الحجاب هتلاقي الرد ايه ما هو فيه محجبات اخلاقهم! طب ما انا ما لي بهم هم غلط. البسي بقى الحجاب ده موضوع تاني
فهمتم كده؟ هو ده اللي هم بيعملوه هي انت تيجي تتحجج يقول لك يا ابني ما تصلي وتتقي ربنا يقول لك ما هم بيصلوا وهو بيسرقوا. يبقى هم غلط برافو عليك. انت كده عرفت تحدد الغلط. رح بقى انت صلي وما تسرقش
تطبق الدين انت مالك انت؟ انت بتحور ليه يا اما انت بتحور يا اما انت الدين اصلا بالنسبة لك انت مش بتعبد ربنا. انت بتعبد اشخاص. فلما الاشخاص سقطت انت نفسك سقطت
فمهم ان احنا نبقى فاهمين آآ ان هو احنا بنعبد الدين بنعبد ربنا بنطبق الدين والدين حقه وهيفضل حقه فلو سلوك البعض غلط صح. شاور عليه وقلنا غلط قل انا مش هعمل زي وانا هكمل واطبق الدين
لأ رغم انه كان مش مسلم ايه لأ كان مسلم يا جماعة سيدنا سلمان كان مسلم اسلام سيدنا عيسى سيدنا عيسى كان مسلم واللي اتبعوه وعبدوا ربنا زي ما سيدنا عيسى قال لهم كانوا مسلمين. دول اسمهم مسلمين. احنا كلنا مسلمين. سيدنا ادم كان مسلم. سيدنا عيسى كان مسلم. واللي اتبعوه صح كان مسلم. فيه ناس حرفوا. دول بقى اللي مش مسلمين. فهو كان
فلما لقى واحد بيعك في الدين هو هو هو هو قال انا عايز العقيدة دي. انا اهم حاجة عندي العقيدة دي واللي بتدعو له ومين الاله الحق؟ فلما لقى واحد بيتصرف غلط قال انا مكمل مع الدين
فدي برضو نتيجة حاجة فرعية تانية عايزك اتعلمها. فاول حاجة لازم يبقى حواليك ناس يعلموك الدين ويوجهوك وتشوف معهم الدين وو على مستويات مختلفة تاني حاجة ما تهنجش لو شفت نمازج غلط بتطبق الدين ده ما لوش اي علاقة بالدين ولا بيمس الدين بحاجة وانت مكمل في طريقك واوعى نفسك تضحك عليك عشان تتحجج
تالت حاجة مهمة اوي ودي لسه حاجة فرعية الراجل واخد فلوس وباع وباع وقرر يدفعها كل فلوسه عشان يودوه الارض عشان يقابل النبي صلى الله عليه وسلم فقاموا واخدينه اسير وعبده باعوه
يعني انا رايح ادفع فلوسي كلها عشانك يا رب فانت يا رب تعمل فيا كده ليه يا رب؟ يعني انا استاهل ايه مش كان ممكن يحصل له كده مش فيه ناس الشيطان بيخش لها برضه كده
يعني انا يا رب ابقى جاي لك فيحصل لي حاجة وحشة طب خلاص مش جاي مش الشيطان بيعمل كده يا جماعة الشيطان بيجي يقول لك الطريق اللي انت واخده ده هو اللي عمل فيك كده ؟ انت جوازك اتأخر عشان الدين
انت شغلك مش صح عشان انت ما ردتش آآ عامل لي فيها شيخ ومقفل الدنيا انت انت مش عارف تبقى مبسوط عشان انت اصلا بص هم مبسوطين. انت كنت كويس اصلا. انت كنت قبل الدين لزيز ومبسوط. انت دلوقتي ده بسبب الدين
هو ده اللي الشيطان بيعمله. لأ حاسب لا حاسب ده قدر من ربنا عشان يختبر انت عايز الدين قد ايه خلي بالك ربنا هو اللي عمل فيك ده يعني المطب ده ربنا اللي قدره. عشان يشوف صدق انت عايز دين ولا مش عايز دين. عايز دين. طب امش شوية. لو لقيت مطب كمل
لو وقفت يبقى انت بتحور ومش عايز دي. ده اختبار اصلا صدق ده اختبار صدق هو كده ساعات الواحد يخش الدين فيلاقيها في وشه هذا ما وعدنا الله ورسوله وصدق الله ورسوله. وما زادهم الا ايمانا وتسليما
ومهم جدا ان انت تبقى اصلا مدرك هذا من البلاء اه ده انت بتختبرني يا رب ده انت بتختبر صدق يا رب لا انا مكمل لان انا اتفقت لان انا قلت لك عايز جنة وهكمل وفاهم
وعارف ان انت هتفك عني ده وان ده اختبار آآ خليك زكي خليك زفي وشف مين اللي ابتلاك وليه ابتلاك ويريد منك ايه فلما يجي لك اختبار جوة وانت داخل الدين وانت شكله كده بسبب دخول الدين. ها اعرف ان انت اعرف صح
صح انت كده صح قال الله لتبلون في اموالكم وانفسكم ولا تسمعن من الذين اوتوا الكتاب من قبلكم ومن الذين اشركوا اذى كثيرا. شف ربنا بيقول لهم ايه؟ مش انتم قررتم تبقوا مسلمين هتشوفوا اللي هيحصل لكم
مش ليه يا رب حصل؟ لو هو بيقولهم هيحصل لكم وهتشوفوا ويلا اصبروا بقى وروني بقى. وان تصبروا وتتقوا فان ذلك من عزم الامور. هي دي العزيمة بجد. لو انتم رجالة وعايزيني
زين دين هتقابلوا صعوبات بسبب الدين اسبت بقى الزكي اللي يلقط المعنى ده قبل ما يخش الطريق هيخش الطريق فيقول اه اه ما انا فاهم اللي فيها. ما انا فهمت اللعبة
فده تالت معنى انما المعنى الاساسي اللي عايزين نتكلم عليه بالله عليكم يا جماعة ما تكتبوش بس يعني ايه يعني ايه يعني ركزوا معي. ما تخلوناش نقفل الشات كده هو الدرس ايه مش نقاش عام كده. الدرس ايه
ان انتم تسمعوا اللي انا بقوله انا انا الشيخ طيب صلوا على النبي المعنى الاساسي هو طبعا انتم عارفين يا جماعة انتم مش ملاحظين ان سيدنا سلمان كل شوية يروح لواحد يموت ويروح لواحد يموت يروح لواحد يموت
اللي عارف ما يجاوبش يعني انا مش عايزكم تجاوبوا بس اللي عايز اللي عايز انا عايز اللي مش عارف يفكر هو بقى له كم سنة؟ من ساعة ما قال لهم انا هفك الحديد واجي معكم وودوني مع التجار الشام
وراح بقى العراق وراح تركيا وراح آآ الشام وراح وراح ونزل عمورية وبعد كده وصل انت ايه ده ايه كل السير والسعي والبحس ده هو ايه كل الاستمرارية والمثابرة والمواصلة ده
انتم عارفين ان سيدنا سلمان قعد عشرين سنة من اول الرحلة لحد ما لقى النبي انا لما لما قريت الرقم ده انا زهلت عشرين سنة والله افتكرت جم هو في في مقولة واحدة لاحد السلف برضو بتتكلم بتقول فيها كلمة عشرين دي
لما يعني اصل احنا وعشان كده يا جماعة لما تكتشف ان سيدنا سلمان لما لقى العلامة التالتة انفجر ونط عليه حضنه في ضهره اصلا وقعد يعيط ده كبت عشرين سنة
ده ده مجهود عشرين سنة ده بزل عشرين سنة ليه بقول لك كده عشان انت وانت بتستسلم مع اول الم انا تعبت ومش عارف اتوب. انا حاولت ومش عارف. انا انا انا جربت احفز وفشلت. انا مش عارف ايه. انتم عارفين انتم انتم بتقولوا كده بعد قد ايه
بقى لك قد ايه ؟ والله انا بقى لي تلات سنين طب ما تكمل ما تجرب تاني وتالت وعاشر وخمسين ما تقعد عشرين سنة بتجاهد انت انت ليه انت ليه نفسك قصير في طريق ربنا
سيدنا سلمان ما فيش مرة في النص قام مهنج وقال خلاص انا مش لاقيه اعمل ايه ورجع لابوه انت عندك مشكلة هنا انت بتفضل تقع وتقوم وتفضل تقع وتقوم طب اقعد عشرين سنة وقل لي قل لي بعد عشرين سنة. احنا احنا نفسنا قصير. انا مش مشكلتي معك انك بتقع
انا مشكلتي معك ان انت بتستسلم بدري قوي الجملة بتاعة عشرين سنة بتاعة السلف اللي جت في بالي برضو لما قال احد السلف جاهدت او كابدت قيام الليل عشرين سنة
حتى تلذذت به عشرين سنة فانت بتيجي تشتكي ان انا مش ضايق لزة القرآن وقيام الليل. بعد قد ايه بقى لي تلات سنين بقى لي سنة باحاول. يا عم انت براجل بيقول لك قعدت عشرين سنة حاول. واضح ان احنا مشكلتنا
ان احنا مستعجلين ومقدرين الزمن غلط النبي صلى الله عليه وسلم ربى ربى ابو بكر وعمر كم سنة عشان يطلعوا ابو بكر وعمر قعدوا في مكة دي مرحلة التربية مكة. تلتاشر سنة. لما ابو بكر وعمر يتربى تلتاشر سنة يبقى انت محتاج تتربى كم سنة
يبقى المشكلة عندك انه نفسك قصير المشكلة عندك انك بتستسلم بدري. المشكلة عندك انك مش قادر تستمر وتواصل المجاهدة والمحاولة. وانك كل ما تقع تقوم. بس كده انا كل ما احاول تحس ان كل دي
ايوة بقى يعني يعني انت جربت كم مرة؟ يعني انت عملت ايه؟ هتحس هتلاقي بعد كده ايه ده بس كده طب مين مش ما هو ده جزء من الموضوع. على فكرة انت قدامك لسة سكة سفر طويلة قوي ومليان عك من العك اللي انت ده طالع ونازل فيه ده. عارفين المشكلة؟ انا عايز اخلص بدري
من الاخر يعني ايه بص انا عايز افتح القرآن واعيط وعايز اصوم من غير ما اتعب وعايز اغض بصري من غير ما ابص. انا عايز اخلص المجاهدة. عايز اعبد من غير ما احس بمشكلة. انا
عايز اجيب اخر الطريق من اوله. ملاحظين مشكلتنا فين سيدنا سلمان لو لو لو اتيت يدو زينا ولو نفسيته زينا ولو عقليته زينا كانت قصته خلصت بدري قوي كان مع اول واحد سرق لف ورجع
او مع تاني واحد مات ومش لاقي حد يروح له وقال له ده لسة في وقت كان خلاص قال لك لأ دي شكلها معقدة. دي شكلها بايزة. انا ارجع لابويا وخلاص ولما ينزل الدين ده نشوف لأ
مكمل مكمل مكمل يروح لواحد ويموت رح لواحد يموت يروح لواحد ويسيب تركيا ويطلع من العراق ويروح ايه يا سيدنا سلمان يا جماعة انا انا خلاص واخد قرار ومكمل فيه بقى ايا كان اللي بيحصل لي
ويتظلم ويتاخد عبد ويتباع. خلاص انا بحاول في طريق ربنا وخلاص زي ما تيجي هعمل ايه؟ انا هفضل احاول لحد ما اموت ما هو يا اما انا ما احاولش يا اما احاول
لو حاولت يا اما هانجح يا اما هافضل باحاول خلاص يبقى انا بحاول وبشوف اللي هيحصل انت مش كده فلازم نتغير في دي عايز عايز ابقى واقعي من الاخر يا تحاول تتوب يا تبطل تحاول تتوب. حاولت لما تحاول تتوب هيصة عجبتني اتنين. يا هتفشل وتفضل تحاول تفشل وتفضل تحاول. تفشل تفضل تحاول تفشل تفضل تحاول تفشل يا اما
تنجح انما لو سبت خالص يبقى فين فرصة النجاح بص معنى معنى مهم معنى بجد يا جماعة الصادق الصادق ما يبطلش محاولة ما اعرفش بينجح امتى ما اعرفش بينجح ولا لأ
سيدنا سلمان انا عايزك عايز اسألكوا عن حاجة عايز اقول لكم حاجة سيدنا سلمان لو كان لو كان سيدنا سلمان قصته دي حكى لنا النبي صلى الله عليه وسلم وقال لنا عايز احكي لكم قصة راجل احنا ما قابلناهوش
لان هو قصته واحد اتنين تلاتة اربعة ومات قبل ما ييجي ما القصة دي حلوة جدا. والقصة دي عزيزة جدا والقصة دي شرف جدا. وده كان واحد عند ربنا هيبقى اجره عزيم. اللي بيحاول
حتى لو بيفشل اعزم بكتير من اللي استسلم فجو بقى اصل انا نفسيتي اصل انا الشيطان بيقول لي اصل انا بزعل اصل انا بحبط اصل انا باتقمص اصل انا بتضايق اصل انا مش آآ
يا جماعة ما فيش حل غير ان احنا نكمل قل لنفسك كده خلاص انا هكمل انا هعمل انا ما عنديش حل غير ان انا اكمل. اقعد اشتكي لربنا واعيط على نفسك وازعل وفكر في حلول. وحاول تقعد مع حد وحاول تشتكي لحد وحاول ان انت تجرب تاني وحاول ان انت تعيد تاني
كل ده انا على عيني وعلى راسي انا فاهم مشكلة عدم النجاح ايه بس المشكلة الاكبر هي عدم المحاولة اصلا وعدم الاستمرارية في البحث عن الحل الحق استقيم ازاي؟ اتغير ازاي؟ اعملها ازاي؟ اوصل ازاي
اوصل لك ازاي يا رب؟ اتوب ازاي وبعدين وافضل افكر تاني بصوا وازعل شوية وبعد كده اقوم شوية بعد كده جرب شوية فكده انجح حتة بعد كده تفتح تاني. بعد كده ازعل شوية. بعد كده هتقول لي ما انا ما لا انت بتحاول
ما تحاولش تقول لي ان انت كده زيها زي بالزبط لو والله والله بص انا الطريق ده كنت جربت فيه زمان بس خلاص انا رجعت انا مع النار دلوقتي وبولع فيها خلاص بقى سقعت ونفضت
انت كده هالك اوعى وده المعنى الاساسي اللي تتعلمه من سيدنا سلمان عشان كده النبي صلى الله عليه وسلم بصوا انا هختم بقى بانه شوفوا الفرق شف سيدنا سليمان لما يعمل كل ده
النبي صلى الله عليه وسلم قال سلمان منا اهل البيت اصل ده مش من المهاجرين. ولا من الانصار قال لهم ده منا اهل البيت قال النبي صلى الله عليه وسلم ان الجنة
بتشتاق لثلاثة علي وعمار وسلمان يعني دي مكانته عند عند النبي صلى الله عليه وسلم. سلمان منا اهل البيت ودي مكانته عند الجنة الجنة مش هو اللي مش هو بيشتاق للجنة. الجنة بتشتاق له
ومكانته عند ربنا بقى مكانته عند ربنا لما مرة معدي ابو سفيان وهو لسه كافر معدي ورايح يقابل النبي صلى الله عليه وسلم فكان سيدنا سلمان واقف مع سيدنا بلال
سيدنا صهيب اللي هم كانوا كلهم عبيد. وكلهم يعني ناس قليلة بس بصوا بصوا لابو سفيان وهو لسه على الكفر وقالوا ايه ما اخذت سيوف الله مأخذها. يعني انت كان المفروض تموت مع بتوع بدر
ابو بكر يقول لهم ما ينفعش تقولوا كده لسيد قريش ابو بكر يقول لهم كده النبي صلى الله عليه وسلم سمع فقال له فقال له يا ابا بكر لعلك اغضبتهم
ليكونوا اتضايقوا لان اغضبتهم لقد اغضبت ربك ان ابو بكر جري عليهم وقال لهم ما تزعلوش ده مكانته عند ربنا لانه عمل لانه بزل لانه آآ يعني كمل انه استمر
لانه لما تحصل له لما حصل له عقبات ما هنجش لما لقى مسال وحش للدين ما حورش على نفسه لما لقى فيه مشقة وفيه تعب بزل. لما لقى فيه سفر سافر
لما لقى انه مضطر يطلع فلوسه طلع لما لقى ان الداخل اتاخد عبد ما سخطش على قدر ربنا وابتلاءه له في الدين وصدق لحد ما وصل فدي قصتنا مع سيدنا سلمان للاسف باختصار
كان نفسي نكمل مع احداس كتيرة في حياته بس خير الحمد لله ان ربنا كرمنا وبارك لنا وخلينا ناخد الدرس يعني جزاكم الله خيرا على الحضور وعايزين نتعلم الكلام ده
سيدنا سلمان يعلمنا ان ما ليش فيه انا مكمل بس كده جزاكم الله خيرا. سبحانك اللهم وبحمدك. اشهد ان لا اله الا انت استغفرك واتوب اليك. والسلام عليكم ورحمة الله وبركاته